open-index/open-wikipedia-markdown huggingface dataset:
Սառա Մոնթեգ

**Սառա Էն Լուիզ Մոնթեգ, Լեդի Բրուկ** (),  բրիտանացի լրագրող և *BBC Radio 4* -ի ընթացիկ թեմաներով *The World at One* հաղորդաշարի հաղորդավար։ 18 տարի՝ մինչև 2018 թվականի ապրիլը, նա եղել է մեկ այլ ռադիոհաղորդման կանոնավոր հաղորդավարուհի։

## Վաղ կյանք
Մոնթեգը ծնվել է Բրիտանական բանակի գնդապետ և Գերնսիի քաղաքապետ Ջոն Մոնթեգիի ընտանիքում։ Բլանշելանդ քոլեջում կրթություն ստանալուց հետո, նա կենսաբանություն ուսումնասիրել Բրիստոլի համալսարանում՝ ստանալով բակալավրի կոչում։

## Կարիերա
Մոնթեգի առաջին զբաղմունքը եղել է որպես ֆոնդային բրոքեր կոմսության *NatWest*-ում, այնուհետև Լոնդոնում ''NatWest Capital Markets''- ում եվրապարտատոմսեր դիլեր։  Այնուհետև նա բիզնես է սկսել Լոնդոնում տղամարդկանց հագուստի մանրածախ վաճառքի սեփականատեր Չարլզ Թիրվիթի հետ։

Մոնթեգն իր լրագրողական կարիերան սկսել է *Channel Television*-ում 1991 թվականին։ Նա միացել է ''Reuters''-ին 1995 թվականի հունվարին, իսկ հետո դարձել է ''Sky News-'' ի բիզնես թղթակից 1996 թվականի հունվարին։

Նա միացել է ''BBC''-ին 1997 թվականի հոկտեմբերին և ներկայացրել է *Newsnight-ը*, *Breakfast-ը* և BBC News-ը, նախքան 2002 թվականին *BBC Radio 4 -ի* *Today* լրատվական ծրագրին միանալը։ Նա առաջին հաղորդումը ներկայացրել է ''BBC News 24''-ով Գևին Էսլերի հետ 1997 թվականի նոյեմբերի 9-ին։ Նա նաև ներկայացրել է *[[HARD talk|HARDtalk-ը]]* BBC News-ում։ 2008 թվականի դեկտեմբերին նա ներկայացրել է *BBC World's Nobel Minds-ը* Ստոկհոլմի Թագավորական պալատի գրադարանում։ 2008թ. ֆիզիկայի, քիմիայի, բժշկության, տնտեսագիտության և գրականության Նոբելյան մրցանակակիրները կլոր սեղան-քննարկում են ունեցել գլոբալ հուզող հարցերի և գիտելիքի աշխարհում իրենց ունեցած ներդրումների վերաբերյալ։

2010 թվականի նոյեմբերի 6-ին Մոնթեգը խախտել է գործադուլը *BBC*-ում, որը կոչված էր Ժուռնալիստների ազգային միության կողմից։ Նա ժամանել է *Այսօր* հաղորդումը ներկայացնելու հաղորդավար Էվան Դեւիսի հետ միասին՝ չանցնելով պիկետի սահմանը։   2011 թվականի հուլիսի 15-ին նա կրկին խախտեց NUJ-ի գործադուլը՝ ներկայացնելով *Today-ը* Ջասթին Ուեբի հետ։

2013 թվականին Սասեքսի համալսարանի կողմից նրան շնորհվել է գրականության դոկտորի պատվավոր կոչում, իսկ 2015 թվականին Բրիստոլի համալսարանի կողմից շնորհվել է իրավունքի դոկտորի պատվավոր կոչում։

18 տարի անց նա լքել է Radio 4-ը։ Նա շատ ավելի քիչ էր վաստակում, քան իր տղամարդ գործընկերները, իսկ Ջոն Համֆրիսը վաստակում էր ավելի քան չորս անգամ իր աշխատավարձը։ Նա իրեն բնութագրել է որպես «կատաղությունից շիկացած», երբ պարզել է, որ ավելի քիչ է վաստակում, քան մյուս հաղորդավարները։

## Անձնական կյանք
2002 թվականի ապրիլին Մոնթեգն ամուսնացել է գործարար սըր Ռիչարդ Քրիստոֆեր Բրուքի հետ Չելսիի գրանցման գրասենյակում։ Զույգը ծանոթացել է այն ժամանակ, երբ Բրուկը հյուրանոց է հիմնոել Նորֆոլկի Հոլկհեմ քաղաքում։ 2012 թվականին նրա ամուսինը ժառանգել է Բրուքի բարոնետությունը՝ դառնալով 12-րդ բարոնետը։  

2014 թվականին նրանք հյուրեր են եղել երեկույթին, որը կազմակերպել է այն ժամանակվա վարչապետ Դեյվիդ Քեմերոնը, ում հետ Բրուքը հաճախել է Էթոն քոլեջը։  Զույգը ապրել է Լոնդոնի արևմուտքում և ունի երեք դուստր։ Մոնթեգն ունի նաև մեծ խորթ դուստր։

## Ծանոթագրություններ

Կատեգորիա:1966 ծնունդներ
Կատեգորիա:Բրիստոլի համալսարանի շրջանավարտներ
Կատեգորիա:Բրիտանացի լրագրողներ
Կատեգորիա:Բրիտանացի հաղորդավարներ
Կատեգորիա:Փետրվարի 8 ծնունդներ
Մագդալենա Ժեչկովսկա

**Մագդալենա Ժեչկովսկա** (, ), լեհ քաղաքական գործիչ է, որը 2022 թվականի ապրիլի 26-ից մինչև 2023 թվականի նոյեմբերի 27-ը վարչապետ Մատեուշ Մորավեցկիի օրոք զբաղեցրել է ֆինանսների նախարարի պաշտոնը: 2020 թվականից եղել է որպես նրա պետքարտուղարներից մեկը, իսկ ֆինանսների նախարարի պաշտոնում գտնվելիս միաժամանակ ղեկավարել է ազգային եկամուտների վարչությունը, Լեհաստանի եկամուտների ծառայությունը և ուներ hարկային և մաքսային ծառայության բրիգադի գեներալի կոչում:

## Վաղ կյանք և կրթություն
Մագդալենա Աննա Կալիսիակը ծնվել է 1974.04.22 թվականին Լեհաստանի Վարշավա քաղաքում։ 1998 թվականին ավարտել է Վարշավայի համալսարանի իրավագիտության և կառավարման ֆակուլտետը, ինչպես նաև 2001 թվականին ավարտել է ասպիրանտուրան եվրոպական ինտեգրման ոլորտում՝ եվրոպայի համալսարանական կենտրոնում:

## Կարիերա
1998-ից 2002 թվականներին Ժեչկովսկան աշխատել է Գլխավոր մաքսատանը: 2002 թվականին սկսել է աշխատել Ֆինանսների նախարարությունում՝ ի վերջո զբաղեցնելով մի շարք պաշտոններ, այդ թվում՝ մաքսային վարչության պետի:

Նա մասնակցել է Լեհաստանի Եվրամիություն անդամակցությանը և եղել է Մաքսային օրենքի ակտի մշակողներից մեկը: Նա նաև պատասխանատու էր մաքսային ծառայության արդիականացման համար, որպեսզի բոլոր մաքսային հայտարարագրերը կարողանան մշակվել էլեկտրոնային եղանակով: Բացի այդ, նա բարեփոխել է մաքսազերծման գործընթացը և ներդրել վճարների գանձման էլեկտրոնային համակարգ։ Մաքսային ծառայության մեջ ունեցած ավանդի համար նա պարգևատրվել է գերազանցության նշանով։

2020.03.03 թվականին Ժեչկովսկան նշանակվել է նախարարության պետքարտուղարի պաշտոնում: Նա նաև աշխատել է որպես Ազգային եկամուտների վարչության, Լեհաստանի եկամուտների ծառայության ղեկավար, երբ նախագահ Անջեյ Դուդան նրան նշանակեց ֆինանսների նախարար։ Նա փոխարինել է Թադեուշ Կոչինսկուն, ով հրաժարական էր տվել նոր հարկային համակարգի հետ կապված խնդիրների պատճառով։

Համաշխարհային նվազագույն կորպորատիվ հարկի 15 տոկոս դրույքաչափը սահմանելու ծրագրի իրականացմանն ուղղված Եվրամիության ջանքերի ընթացքում Լեհաստանը միակն էր որը դեմ արտահայտվեց, որտեղ Ժեչկովսկան իր մտահոգությունն էր հայտնել, որ եթե ծրագրի հարկերի վերաբաշխման ծրագիրը ձախողվի, ապա համաշխարհային նվազագույն հարկը ինքնին կարող է բերել երկրում եկամուտների անկման:

## Այլ գործունեություն
* Արժույթի միջազգային հիմնադրամ (ԱՄՀ), Կառավարիչների խորհրդի նախկին անդամ (2022 թվականից)

## Անձնական կյանք
Ժեչկովսկան ամուսնացած է և ունի երեք որդի։

## Ծանոթագրություններ

## Արտաքին հղումներ
* Ministerial profile  on gov.pl



Կատեգորիա:21-րդ դարի քաղաքական գործիչներ
Կատեգորիա:Լեհաստանի կին քաղաքական գործիչներ
Կատեգորիա:Լեհեր
Կատեգորիա:Վարշավայի համալսարանի շրջանավարտներ
Կատեգորիա:Ֆինանսների նախարարներ
Կատեգորիա:Լեհաստանի իրավաբաններ
Վերա Դեյվս

**Վերա Էսպերանսա դոս Սանտոս Դեյվս դե Սուզա** (), անգոլացի քաղաքական գործիչ, ով երկրի ֆինանսների նախարարն է 2019 թվականից։

## Վաղ կյանք և կրթություն
Դեյվսը ծնվել է Լուանդայում և ունի Անգոլայի կաթոլիկ համալսարանի տնտեսագիտության կոչում։

## Կարիերա
Դեյվսը 2011-ին տեղական բանկի հետազոտությունների ղեկավարն էր և դարձավ հեռուստատեսության մշտական ​​մեկնաբան՝ քննարկելով ֆինանսները և տնտեսությունը։ Կապիտալի շուկաների հանձնաժողովի նախագահ Արչեր Մանգուեյրան նրան տեսավ հեռուստատեսությամբ և հրավիրեց խորհրդի անդամ։ Նա եղել է հանձնաժողովի գործադիր ադմինիստրատորը 2014-2016 թվականներին և փոխարինել Մանգուեյրային հանձնաժողովի ղեկավարի պաշտոնում 2016 թվականին։

Դեյվը պետական ​​ֆինանսների մասին գրքի համահեղինակն է տնտեսագիտության պրոֆեսոր Ալվես դա Ռոշայի հետ։

Դեյվսը 35 տարեկան հասակում զբաղեցրել է Անգոլայի ֆինանսների և գանձապետարանի պետքարտուղարի պաշտոնը, նախքան նախագահ Ժուան Լորենսուի կողմից ֆինանսների նախարար նշանակվելը 2019 թվականի հոկտեմբերի 8-ին, առաջին կինը, ով զբաղեցրել է այդ պաշտոնը։ Նա հաջորդեց Մանգուեյրային, ով թողեց պաշտոնը՝ դառնալով Նամիբե նահանգի նահանգապետ։ Դեյվսը միացել է իշխող MPLA կուսակցության քաղաքական բյուրոյին իր նշանակումից անմիջապես առաջ տեղի ունեցած արտահերթ համագումարում։ Նրան նկարագրել են որպես «շատ կարգապահ, լավ պատրաստված և իրավասու տեխնիկ»։

Երբ նա ստանձնեց այդ դերը, Դեյվսին հանձնարարվեց վերակազմավորել երկրի տնտեսությունը, որը Աֆրիկայի հինգերորդ ամենամեծն է։ 2020 թվականի մարտին նա հայտարարեց, որ երկիրը գտնվում է ռեցեսիայի մեջ, և որ ֆինանսների նախարարությունը վերանայում է ընդհանուր պետական ​​բյուջեն՝ պայմանավորված COVID-19 համաճարակի ազդեցության պատճառո վ, իսկ ապրիլին նա հայտարարեց, որ բոլոր պայմանագրերը, որոնց ֆինանսավորումը չի ապահովվել, կասեցվել են հիմնված նավթի ցածր գնի և համաճարակի ազդեցության վրա պետական ​​ֆինանսների վրա։

## Այլ գործունեություն
* Աֆրիկյան զարգացման բանկ (AfDB), Կառավարիչների խորհրդի նախկին անդամ (2019 թվականից)
* Արժույթի միջազգային հիմնադրամ (IMF), Կառավարիչների խորհրդի նախկին անդամ (2019 թվականից)
* Համաշխարհային բանկ, Կառավարիչների խորհրդի նախկին անդամ (2019 թվականից)

## Ծանոթագրություններ

Կատեգորիա:21-րդ դարի տնտեսագետներ
Կատեգորիա:21-րդ դարի քաղաքական գործիչներ
Կատեգորիա:Անգոլայի քաղաքական գործիչներ
Ուշա Թորատ

**Ուշա Թորատ** (), 2005 թվականի նոյեմբերի 10-ից մինչև 2010 թվականի նոյեմբերի 8-ը զբաղեցրել է Հնդկաստանի պահուստային բանկի (RBI) (Հնդկաստանի կենտրոնական բանկ) փոխկառավարչի պաշտոնը։ Մինչ այդ նա RBI-ի գործադիր տնօրենն է եղել։

## Վաղ կյանք
Թորատը Լեդի Շրի Ռամ Կանանց Քոլեջի, Նյու Դելիի և Դելիի Տնտեսագիտության դպրոցի շրջանավարտ է եղել։

## Կարիերա
Ուշա Թորատը եղել է Հնդկաստանի Պահուստային բանկի թեկնածու *Bank of Baroda-ի, Indian Overseas Bank-ի և Securities Trading Corporation-ի* խորհուրդներում։

Նա *RBI*-ի գործադիր տնօրենն է եղել 2004 թվականի ապրիլից։ Նա պատասխանատու է եղել արտարժույթի կառավարման, ավանդների ապահովագրման և վարկերի երաշխավորման տեսչական բաժնի, տարածքների բաժնի, գյուղական պլանավորման և վարկավորման վարչության և քաղաքային բանկերի վարչության աշխատանքի համար։

## Ծանոթագրություններ

## Արտաքին հղումներ
* 
* 
* 
* 
* 
* 
* Reserve Bank of India
Ռեյչել Քրուզ

**Ռեյչել Քրուզ** (, հայտնի է նաև որպես **Ռամսի** , ), ամերիկացի գրող, որը մասնագիտացած է անձնական ֆինանսների թեմատիկայում։ Նրա *«Խելացի փող, Խելացի երեխաներ»* գիրքը, որը հեղինակել է իր հոր՝ Դեյվ Ռեմսիի հետ 2014 թվականին զբաղեցրել է առաջին տեղը *The New York Times*-ի լավագույն բեսթսելլերների ցանկում։ Նրա երկրորդ գիրքը*՝ «Սիրիր քո կյանքը, ոչ թե նրանցը՝ փողի 7 սովորություններ քո ուզած կյանքով ապրելու համար»* գիրքը լույս է տեսել 2016 թվականին։

## Վաղ կյանք և կրթություն
Քրուզը ծնվել և մեծացել է Թենեսիում՝ հեղինակ և ռադիոհաղորդավար Դեյվ Ռեմսիի և նրա կնոջ՝ Շերոն Ռեմսիի երեք երեխաներից երկրորդն է։ Նա մեծացել է Ավետարանական քրիստոնեական ընտանիքում։ Քրուզը հաճախել է Բրենթվուդի միջնակարգ դպրոցը և ստացել արվեստների բակալավրի կոչում հաղորդակցության ոլորտում Թենեսիի համալսարանից։

## Կարիերա
Նա մեջբերում է այն մասին, թե ինչպես խնայել տուն գնելու համար։ Նա պաշտպանում է վարկային քարտերի փոխարեն դեբետային քարտերի օգտագործումը՝ որպես ծախսերը վերահսկելու և երբեք սեփական միջոցներից ավել ծախսելու միջոց, Kansas City Star-ին տված հարցազրույցում նա ասել է, որ այն «պահանջում է կարգապահություն և մտածողություն, որոնք հաճախ հակասում են մեր ակնթարթային բավարարվածություն ստացող հասարակության սկզբունքներին»։

Քրուզը հայտնվել է Good Day LA-ում։

## Աշխատություններ
**Smart Money Smart Kids* (համահեղինակ Դեյվ Ռամսիի հետ)
**Love Your Life, Not Theirs: 7 Money Habits for Living the Life You Want *
**The Graduate's Survival Guide* (համահեղինակ)
**The Contentment Journal*
**Know Yourself, Know Your Money*
**I'm Glad for What I Have*

## Ծանոթագրություններ

## Արտաքին հղումներ

* YouTube-ի ալիքը

Կատեգորիա:21-րդ դարի ամերիկացի կին գրողներ
Քրիստին Պետի

**Քրիստին Պետի** (, ), ֆրանսիացի գենետիկ։ Պրոֆեսորական պաշտոններ է զբաղեցնում Ֆրանսիայի քոլեջում և Պաստերի համալսարանում։

## Կենսագրություն
Պետին ծնվել է Լենում 1948 թվականին։ Սկզբում սովորել է Փարիզի ուսումնական հիվանդանոցում, Պիտիե-Սալպետրիերի հիվանդանոցում և Պաստերի ինստիտուտում։ Ավարտել է երկու հետդոկտորական հետազոտություն Ժիֆ-սյուր-Իվետում գտնվող մոլեկուլային հետազոտությունների կենտրոնում, ևս մեկը Բազելում։

Պետին պրոֆեսոր է Ֆրանսիայի քոլեջում և Պաստերի համալսարանում։ 2002 թվականի հունվարի 14-ից գիտությունների ակադեմիայի անդամ է։

Պետին INSERM «Génétique et physiologie de l’audition» հետազոտական ​​խմբի հետ ուսումնասիրել է գեների և խուլության միջև կապը։ Նա լսողական գենետիկայի առաջամարտիկներից է։

2012 թվականին Քերեն Սթիլի հետ Պետին արժանացել է Լոնդոնի թագավորական ընկերության ուղեղի մրցանակին՝ լսողության և խուլության գենետիկայի վերաբերյալ իրենց առաջնակարգ աշխատանքի համար։

## Մրցանակներ և պարգևներ
*1999 ՝ Գիտությունների ակադեմիայի Չարլզ-Լեոպոլդ Մայերi անվան մրցանակ 
*2004. L'Oréal-UNESCO, կանայք գիտության մեջ
*2006՝ Լուի-Ժանտետի անվան մրցանակ բժշկության համար
*2007 . INSERM բժշկական հետազոտությունների գլխավոր մրցանակ
*2012 . Քերեն Սթիլի հետ համատեղ Թագավորական ընկերության ուղեղի մրցանակ
*2016 . Գիտությունների ազգային ակադեմիայի արտասահմանյան գործընկեր
*Պատվո լեգեոնի շքանշան
*Ազգային վաստակի շքանշանի սպա
*2018 . Նյարդաբանության *Kavli* մրցանակ (կիսվում է Ջեյմս Հադսպեթի և Ռոբերտ Ֆեթիպլասի հետ)
*2020 . Լուիզա Գրոս Հորվիցի մրցանակ (կիսվում է Ջեյմս Հադսպեթի և Ռոբերտ Ֆեթիպլասի հետ)
*2021 . Գրուբերի մրցանակ նյարդագիտության ոլորտում (կիսվում է Քրիստոֆեր Ա. Ուոլշի հետ)

## Ծանոթագրություններ

Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիացի գենետիկներ
Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:Ֆրանսիացի կենսաբաններ
Կատեգորիա:Ֆրանսիացի բժշկուհիներ
Կատեգորիա:Ֆրանսիացի պրոֆեսորներ
Քիփլինգերի անձնական ֆինանսներ

**«Քիփլինգերի անձնական ֆինանսներ»** (), ամերիկյան անձնական ֆինանսական ամսագիր, որը հրատարակվում է Քիփլինգերի կողմից 1947 թվականից։ Այն հավակնում է լինել առաջին ամերիկյան անձնական ֆինանսական ամսագիրը և տալիս է «առողջ, անկողմնակալ խորհուրդներ հստակ, հակիրճ լեզվով»։ Այն առաջարկում է խորհուրդներ փողը կառավարելու և ֆինանսական ապահովության հասնելու, խնայողությունների, ներդրումների, կենսաթոշակի պլանավորման, քոլեջի համար վճարելու և խոշոր գնումների, ինչպիսիք են ավտոմեքենաները և տները։

## Պատմություն
Վ.Մ. Քիփլինգերը՝ Քիպլինգերների ընտանիքի հրատարակությունների հիմնադիրը, ասում է, որ հիմնադրել է ամսագիրը, քանի որ «Ժամանակները միշտ փոխվելու են։ Կյանքի և աշխատանքի մեծ մասը բաղկացած է փոփոխությունները նախօրոք փնտրելուց և հասկանալուց, թե ինչ անել դրանց հետ»"։ Սկզբնական արտադրության ժամանակ ամսագիրը հայտնի էր պարզապես որպես Քիփլինգների ամսագիր՝ փոխելով իր անվանումը «Changing Times»՝ «The Kiplinger Magazine» 1949 թվականին և իր ներկայիս անվանումը ձեռք բերելով 1991 թվականին։

«Forbes» ամսագրի նման, «Kiplinger»-ի արտոնագրի սեփականությունը պահպանվել է ընտանիքում մինչև 2019 թվականի փետրվարին «Kiplinger»-ի վաճառքը «Dennis Publishing»-ին։ Նայթ Քիփլինգերը հաջորդել էր իր հորը՝ Օսթին։

2001 թվականին «Քիփլինգերի անձնական ֆինանսներ» ամսագիրը հայտարարեց, որ ձեռք կբերի «Անհատ ներդրող» ամսագիրը։

Երբ մրցակից Money ամսագիրը դադարեցրեց տպագիր հրատարակությունը 2019 թվականին, «Քիփլինգերի անձնական ֆինանսներ»-ը ձեռք բերեց իր ամսական մոտավորապես 400,000 բաժանորդ։

2021 թվականին Future plc-ն ձեռք բերեց «Dennis Publishing»-ը և դրա հետ միասին «Քիփլինգերի անձնական ֆինանսներ»-ը։

## Kiplinger's CA-Simply Money
«Kiplinger's CA-Simply Money»-ը ներկայացվել է «Computer Associates»-ի և «Kiplinger's»-ի կողմից «1-800-FREE-MONey»-ի միջոցով 1993 թվականին։

Նրա մրցակիցներն էին Քուիքենը և Էնդրյու Տոբիասի «Կառավարեք ձեր փողը»։ Ի տարբերություն իր մրցակիցների, CA-Simply Money-ի նախնական տարբերակը շրջանցեց MS-DOS-ը և աջակցեց Microsoft Windows-ին։ Ծրագրաշարի վաճառքի եզակի առաջարկն այն է, որ այն առաջարկում է «թռուցիկ խորհուրդներ Kiplinger-ից»։

## Ծանոթագրություններ

Կատեգորիա:1947 հիմնադրումներ ԱՄՆ-ում
Կատեգորիա:ԱՄՆ-ի ամսագրեր
Լոխիա

**Լոխիա (****),** մանկաբարձության ոլորտում հեշտոցային արտադրությունը ծննդաբերությունից հետո, որը պարունակում է արյուն, լորձ և արգանդի հյուսվածք։ Լոխիայի արտահոսքը սովորաբար շարունակվում է ծննդաբերությունից հետո չորսից ութ շաբաթ, որը հայտնի է որպես հետծննդյան շրջան։ 2016 թվականի ակնարկը կապում է այս «լոխիային շրջանը» հետծննդյան կալանքի տակ պահելու համաշխարհային սովորույթների հետ, որը նոր մոր և երեխայի կապի ժամանակն է։

Լոխիան ստերիլ է առաջին երկու օրվա ընթացքում, բայց ոչ այնքան երրորդ կամ չորրորդ օրը, քանի որ արգանդը սկսում է գաղութացվել հեշտոցային կոմենսալներով, ինչպիսիք են ոչ հեմոլիտիկ ստրեպտոկոկերը և *[[Աղիքային ցուպիկ|E. coli-ն]]*։

## Փուլեր
Այն ընթանում է երեք փուլով․

# **Lochia rubra՝ կարմիր լոխիան** (կամ cruenta) առաջին արտանետումն է, որը բաղկացած է արյունից, պտղի թաղանթների կտորներից, դեցիդուայից, լանուգոյից և թաղանթներից։ Այն կարմիր գույն ունի, քանի որ այն պարունակում է մեծ քանակությամբ արյուն։ Այն տևում է ծնվելուց 1-ից 4 օր հետո, մինչև թեթև «խայտաբղետ» դառնալը։ 
# **Lochia serosa՝ շճային լոխիա** տերմին է այն լոխիայի համար, որը նոսրացել է և դարձել դարչնագույն կամ վարդագույն գույն։ Այն պարունակում է սերոզային էքսուդատ, էրիթրոցիտներ, լեյկոցիտներ, արգանդի վզիկի լորձ և միկրոօրգանիզմներ։ Այս փուլը շարունակվում է մինչև ծննդաբերությունից հետո տասներորդ օրը։ Lochia serosa-ն, որը պահպանվում է ծնվելուց մի քանի շաբաթ հետո, կարող է վկայել հետծննդյան արյունահոսության մասին, և պետք է տեղեկացվի բժշկին։
# **Lochia alba՝ սպիտակ լոխիա** (կամ purulenta) լոխիայի անվանումն է, երբ այն դառնում է սպիտակավուն կամ դեղնասպիտակ։ Այն սովորաբար տևում է ծննդաբերությունից հետո երկրորդից երրորդից մինչև վեցերորդ շաբաթները։ Այն պարունակում է ավելի քիչ կարմիր արյան բջիջներ և հիմնականում կազմված է լեյկոցիտներից, էպիթելային բջիջներից, խոլեստերինից, ճարպերից, լորձից և միկրոօրգանիզմներից։ Մի քանի շաբաթից ավելի շարունակելը կարող է վկայել սեռական օրգանների վնասվածքի մասին, որը պետք է տեղեկացվի բժշկին։

## Բարդություններ
Ընդհանուր առմամբ, լոխիան ունի սովորական դաշտանային հեղուկի հոտի նման հոտ։ Ցանկացած տհաճ հոտ կամ կանաչավուն գույնի փոփոխություն ցույց է տալիս վարակվածություն այնպիսի օրգանիզմներով, ինչպիսիք են քլամիդիան կամ ստաֆիլոկոկային սապրոֆիտիկուսը։

Լոխիան, որը պահպանվում է արգանդի ներսում, հայտնի է որպես **[[լոխիոստազ]]** կամ լոխիոսխեզ, և կարող է հանգեցնել լոխիոմետրայի (արգանդի լայնացում՝ ձևի փոփոխություն)։ Լոխիոռեան նկարագրում է լոխիայի չափազանց մեծ հոսքը և կարող է վկայել վարակի մասին։

## Ծանոթագրություններ

Կատեգորիա:Գինեկոլոգիա
Կատեգորիա:Ծննդաբերության խանգարում
Կատեգորիա:Մանկաբարձություն
Պրամիլա Փաթեն

**Պրամիլա Փաթեն** (, ), մավրիկիոսցի փաստաբան, կանանց իրավունքների շարժման ակտիվիստ և ՄԱԿ-ի աշխատակից։ Պրամիլա Փաթենը ներկայումս աշխատում է Միավորված ազգերի կազմակերպությունում։ Հակամարտությունների պայմաններում սեռական բռնության հարցերով հատուկ ներկայացուցիչն է և Միավորված ազգերի կազմակերպության գլխավոր քարտուղարի տեղակալ։  Պրամիլա Փաթենը նշանակվել է 2017 թվականին։ Պրամիլա Փաթենի պաշտոնը ստեղծվել է Հիլարի Քլինթոնի ներկայացրած, անվտանգության խորհրդի 1888 բանաձևի համաձայն։ Պրամիլա Փաթենը  փոխարինել է Մարգոտ Վալստրյոմին և Զայնաբ Բանգուրային։

Պրամիլա Փաթենը 2003-2017 թվականներին եղել է ՄԱԿ-ի կանանց նկատմամբ խտրականության վերացման կոմիտեի անդամ և զբաղեցրել է կոմիտեի նախագահի տեղակալի պաշտոնը։

## Վաղ կյանք և կրթություն
Պրամիլա Փաթենը Լոնդոնի համալսարանում ստացել է իրավագիտության բակալավրի աստիճան,  Քեմբրիջի թագավորական քոլեջում ստացել է քրեագիտության դիպլոմ, Լոնդոնի համալսարանում ստացել է իրավագիտության մագիստրոսի կոչում և արդեն որպես Գրեյ Հյուրանոցի անդամ, հրավիրվել է Անգլիայի փաստաբանների միություն։

## Կարիերա
Պրամիլա Փաթենը, նախքան Մավրիկիոս վերադառնալը,  1982-1986 թվականներին Անգլիայում փաստաբան է աշխատել։  Պրամիլա Փաթենը 1987-1988 թվականներին Մավրիկիոսում աշխատել է որպես շրջանային դատարանի դատավոր, իսկ 1987-1992 թվականներին դասավանդել է Մավրիկիոսի համալսարանի իրավաբանական ֆակուլտետում։  1995 թվականից Տեսախցիկներ իրավաբանական ընկերության տնօրենն է։ 

1993-2002 թվականներին Փաթենը եղել է «Ժամացույցը գործողության մեջ» կանանց իրավունքների պաշտպանության միջազգային կազմակերպության անդամ, իսկ 2000-2004 թվականներին եղել է Մավրիկիոսի գենդերային հավասարության, երեխաների զարգացման և ընտանիքի բարեկեցության նախարարության խորհրդատու։

Պրամիլա Փաթենը 2003 թվականին ընտրվել է ՄԱԿ-ի կանանց նկատմամբ խտրականության վերացման կոմիտեի անդամ։ Որոշ ժամանակ Պրամիլա Փաթենը զբաղեցրել է կոմիտեի նախագահի տեղակալի պաշտոնը։ 2017 թվականին Պրամիլա Փաթենը դուրս է եկել հանձնաժողովի կազմից։

2022 թվականին արժանացել է Օտտավայի համալսարանի պատվավոր կոչման։

### Միավորված ազգերի կազմակերպության հատուկ ներկայացուցիչներ, 2017-առ այսօր
2017 թվականի ապրիլի 12-ին ՄԱԿ-ի գլխավոր քարտուղար Անտոնիո Գուտերեշը Փաթենին նշանակել է հակամարտությունների պայմաններում սեռական բռնության հարցերով հատուկ ներկայացուցիչ՝ ՄԱԿ-ի Գլխավոր քարտուղարի տեղակալի պաշտոնում։

2017-ի նոյեմբերին Փաթենը այցելեց Բանգլադեշ՝ 2016-ին Մյանմայում Ռոհինջա հետապնդումներից փրկվածների հետ հարցազրույց վերցնելու համար։

Նույն ամսին Պրամիլա Փաթենը ողջունեց Էլսիի նախաձեռնությունը, որն ուղղված է խաղաղապահ գործողություններում կանանց ներգրավվածության ընդլայնմանը։  Պրամիլա Փաթենը ՄԱԿ-ի գլխավոր քարտուղարի տեղակալն ու ՄԱԿ-ի կանանց կառույցի գործադիր տնօրեն Ֆումզիլե Մլամբո-Նգկուկայի հետ համատեղ հայտարարության մեջ, համաձայնեցին ընդլայնել խաղաղապահ գործողություններում ներգրավվել կանանց։

## Ծանոթագրություններ

 
Կատեգորիա:Իրավաբաններ
Կատեգորիա:Լոնդոնի համալսարանի շրջանավարտներ
Կատեգորիա:ՄԱԿ անդամներ
Չանգ Յուի

**Չանգ Յուի** (, ), չինացի մանկավարժ, բանկիր և չինացի բանաստեղծ Սյու Չժիմոյի առաջին կինը։ Իր եղբոր՝ Չան Կիա-Նգաուի աջակցությամբ, ով Չինաստանի բանկի գլխավոր տնօրենն է եղել, նա ղեկավարել է իր սեփական բանկը՝ Շանհայի կանանց խնայողական բանկը։

## Վաղ կյանք
1912 թվականին, երբ Չանգ Յուին 12 տարեկան էր, նա Շեն Բաո թերթում գովազդ է գտել Սուչժոուի աղջիկների դպրոցի մասին, որը կոչվում էր ուսուցիչների քոլեջի նախապատրաստական դպրոց։ Նա առաջարկել է իր ծնողներին որպեսզի այդ դպրոց հաճախի, և վերջիններս տվել են իրենց համաձայնությունը։ Ավագ քրոջ հետ միասին ընդունելության քննությունները հաջող հանձնելուց հետո ընդունվել են այդ դպրոց։ Այնուամենայնիվ, 1913 թվականին նրա եղբայրը՝ Չանգ Գոնգքուանը, կազմակերպել է նրա ամուսնությունը Սյու Չժիմոյի՝ ծագող բանաստեղծ և հարուստ գործարարի որդու, հետ։ Ծնողների հորդորով Չանգը թողել է դպրոցը և 1915 թվականին վերադարձել տուն՝ պատրաստվելու իր հարսանիքին։

## Ամուսնություն
Նա ամուսնացել է նշանավոր բանաստեղծ Սյու Չժիմոյի հետ և ունեցել են երկու որդի՝ Սյու Չի-կային (ծնվաել է 1918 թվականին) և Փիթեր Սյուին (1922 - 1925)։ Փիթերին լույս աշխարհ բերելուց հետո Յուին նամակ է ստացել իր օտարացած ամուսնուց, որում հայտնել է ամուսնալուծվելու իր մտադրության մասին։ Իր նամակում Սյուն պատճառաբանել է, որ «անհանդուրժելի է ամուսնությունը, որը հիմնված չէ սիրո վրա»։ Չանգը համաձայնել և ստորագրել է ամուսնալուծության փաստաթղթերը։ Նրանց բաժանումը Չինաստանում քաղաքացիական իրավունքի հիման վրա առաջին օրինական ամուսնալուծությունն էր։

## Կարիերա
1922 թվականին Չանգը բնակություն է հաստատել Բեռլինում։ Մի քանի ամիս ինտենսիվորեն սովորել է գերմաներեն, այնուհետև ընդունվել *Pestalozzi Furberhaus*՝ մանկապարտեզի ուսուցիչների քոլեջ, որը որդեգրել էր շվեյցարացի մանկավարժ Յոհան Հայնրիխ Պեստալոցցիի փիլիսոփայությունը:

1925 թվականին նրա կրտսեր որդին մահացել է պերիտոնիտից։ 1927 թվականի սկզբին Եվրոպայից վերադառնալուց հետո նա աշխատել է որպես գերմաներենի դասախոս Սոոչովի համալսարանում, այնուհետև բացել է Շանհայի առաջին հագուստի կազմակերպությունը՝ արտադրելով և վաճառելով կանացի նորաձև զգեստներ։ 1928 թվականին ընդունել է իր եղբոր առաջարկը՝ աշխատել որպես Շանհայի կանանց առևտրային և խնայողական բանկի փոխնախագահ։ Նա ակտիվորեն առևտուր է արել ֆոնդային շուկայում և կառավարել է Չինաստանի սոցիալ-դեմոկրատական ​​կուսակցության ֆինանսները (1946-) իր ավագ եղբոր օգնությամբ։

Սյու Չժիմոյի մահից հետո Չանգը մասնակցել է իր պոեզիայի անթոլոգիայի խմբագրմանը և հրատարակմանը։ 1949 թվականի ապրիլին տեղափոխվել է Հոնկոնգ։ 1953 թվականին Տոկիոյում ամուսնացել է բժիշկ Ջիժի Սուի հետ։ Նրանք միասին ապրել են 18 տարի։

Անկախության համար իր պայքարի մասին Չանգը մի անգամ ասել է. «Ես միշտ մտածում եմ իմ կյանքի մասին որպես «Գերմանիայից առաջ» և «Գերմանիայից հետո»։

## Ծանոթագրություններ

* Chang, Pang-Mei (Natasha) (1996). *Bound feet & Western dress*. New York: Doubleday. 

## Արտաքին հղումներ
* Reminiscences of Xu Zhimo
* https://showwe.tw/choice/choice.aspx?c=308 從棄婦到女強人，張幼儀是如何展現霸氣女力的？——西服與小腳的夫妻婚變男權棄婦的依附與自強
* https://mingpaomonthly.com/%E5%BC%B5%E5%B9%BC%E5%84%80%E7%9A%84%E5%95%9F%E7%A4%BA%E3%80%80%EF%BC%88%E6%BD%98%E8%80%80%E6%98%8E%EF%BC%89/  張幼儀的啟示
* http://culture.dwnews.com/history/big5/news/2016-07-14/59753617.html  張幼儀晚年憤憤不已 一句話評價徐志摩放蕩
* http://www.cqcb.com/personage/2017-04-09/290073_pc.html 张幼仪：感谢徐志摩，离婚让我找到自己
Ռենուկա Ռամնաթ

**Ռենուկա Ռամնաթ** (, ), մասնավոր կապիտալի ֆոնդի հնդիկ կառավարիչ և *Multiples Asset Management Ltd.*-ի հիմնադիր ու գործադիր տնօրեն։ Նա նաև հագուստ արտադրող *Arvind Ltd.*-ի անկախ տնօրենն է, *Tata Communications*-ի խորհրդի նախագահը և Հնդկական մասնավոր կապիտալի ու վենչուրային կապիտալի ասոցիացիայի նախագահը։

## Կարիերա
2009 թվականին Ռամնաթը հիմնադրել է *Multiples Asset Management* ընկերությունը՝ կենտրոնանալով միջին չափի ընկերությունների և 15-ից 50 միլիոն դոլարի ներդրումների վրա։ Ընկերության գործընկերների թվում է Կանադայի կենսաթոշակային պլանի ներդրումային խորհուրդը, որը 2010 թվականին ներդրել է 100 միլիոն դոլար։

Մինչև *Multiple Asset Management Ltd.*-ի հիմնադրումը, Ռամնաթը եղել է *ICICI Ventures*-ի գործադիր տնօրենն ու գլխավոր տնօրենը, որը *ICICI Group*-ի վենչուրային կապիտալի ստորաբաժանումն էր այն ժամանակահատվածում, երբ ընկերությունը դարձել էր Հնդկաստանի խոշորագույն մասնավոր բաժնետիրական հիմնադրամներից մեկը։ Նրան է վերագրվում ֆոնդի աճին նպաստելը՝ 100 միլիոն դոլարի սեփական ֆոնդից մինչև 2 միլիարդ դոլարի երրորդ կողմի կապիտալով մասնավոր կապիտալի ֆոնդ։ Այս ընթացքում նրան վերագրվում են նաև 250 միլիոն դոլար արժողությամբ *India Advantage* ֆոնդի ստեղծումը, կառավարումը և օտարումը՝ կապիտալի վրա եռապատիկից ավելի եկամուտի ապահովմամբ։ Նա նաև աշխատել է *ICICI Group*-ում՝ ներդրումային բանկային գործունեության, էլեկտրոնային առևտրի և մասնավոր կապիտալի ոլորտներում։

Ռամնաթը վենչուրային ներդրումներ է կատարել Հնդկաստանի ցածր ծախսերով առաջին ավիաընկերությունում՝ *Air Deccan*-ում, տեղեկատվական տեխնոլոգիաների ոլորտում գործող և *Tata Group*-ին պատկանող *Tata Infomedia* ընկերությունում, ինչպես նաև ջրի մաքրման և կեղտաջրերի մշակման տեխնոլոգիաների ոլորտում գործող միջազգային *VA TechWabag* ընկերությունում։

Ռամնաթը և *ICICI Ventures*-ը դարձել են նաև հնդիկ հայտնի գործարար և *Wipro* ընկերության հիմնադիր Ազիմ Պրեմժիի ներդրումային ընկերության՝ *Premji Invest*-ի դատական հայցի թիրախ, երբ պորտֆելային ընկերություններից մեկը՝ *Subhiksha*-ն, որը առաջատար զեղչային մանրածախ վաճառող էր, սպառել էր իր դրամական միջոցները և փակել ավելի քան 1․600 խանութ ամբողջ երկրում։ Ներկայացված հայցը պնդում էր, որ Ռամնաթը և *ICICI Ventures*-ը *Premji Invest*-ին վաճառքից առաջ չէին բացահայտել *Subhiksha*-ի խնդիրների ամբողջ ծավալը։

Ռամնաթը ներառվել է մի շարք ցուցակներում, ինչպիսիք են՝

* Բիզնեսում 25 ամենաազդեցիկ կանայք (*Business Today*, Հնդկաստան)
* Հնդկաստանի ամենաազդեցիկ գլխավոր գործադիր տնօրենները (*Economic Times*)
* Ֆինանսական ոլորտի 25 ամենաազդեցիկ կանայք՝ բանկային ոլորտից դուրս (*US Banker*-ի համաշխարհային ցուցակ)
* Ասիայի կանայք գործարար աշխարհում. տարվա լավագույն 50-ը՝ բիզնեսում ձեռքբերումների համար (''Forbes'')
* Ասիական ակտիվների կառավարման ոլորտի 25 լավագույն կանայք (*Asian Investor*)

## Ծանոթագրություններ

## Արտաքին հղումներ
* Պաշտոնական անձնագիր Arvind Ltd կայքում 

Կատեգորիա:Ապրող անձինք
Կատեգորիա:Հնդիկ կին բանկիրներ
Մալադի Սուբբամմա

**Մալադի Սուբբամմա** (), հնդիկ ֆեմինիստ գրող, ռացիոնալիստ և խմբագիր։

## Կենսագրություն
Մալադի Սուբբամման ծնվել է Հնդկաստանի Գունտուր շրջանի Ռեպելլա նահանգի Պոտարդհակամ քաղաքում։ Նա աշխատել է հնդիկ կանանց վիճակի բարելավման ուղղությամբ՝ հատուկ ուշադրություն դարձնելով նրանց կրթությանը։ Մալադի Սուբբամման հայտնի դեմք է դարձել Անդհրա Պրադեշ Միացյալ նահանգում, ալկոհոլի օգտագործման դեմ շարժումը ղեկավարելուց հետո։ Ալկոհոլի օգտագործման դեմ շարժումը  հսկայական հաջողություն ունեցավ, և 1994 թվականին նահանգում արգելվեց ալկոհոլի վաճառքը։ Լինելով կանանց վիճակի բարելավման ինստիտուտի ղեկավար, Մալադի Սուբբամման, հնդիկ կանանց կրթելու համար, բազմաթիվ ուսումնական ճամբարներ է անցկացրել։  Մալադի Սուբբամման հումանիզմի կողմնակից էր։ Հումանիզմ քարոզելու համար Մալադի Սուբբամման ճանապարհորդեց ամբողջ երկրով։ 2012 թվականին Մալադի Սուբբամման վաճառեց իր իրերը և կանանց միջազգային օրը ամբողջ հասույթը նվիրաբերեց Հայդերաբադի համալսարանի կանանց հետազոտությունների կենտրոնի կառուցմանը։ Մալադի Սուբբամման  շուրջ 110 գրքերի և 500 հոդվածների հեղինակ է, որոնք հիմնականում նվիրված են կանանց հզորացմանը և կանանց այլ խնդիրներին։

## Գրական ստեղծագործություններ
Մալադի Սուբբամմայի հեղինակած բազմաթիվ գրքերի և հոդվածների շարքից ստորև բերված են նրա նշանավոր գործերից մի քանիսը
* Բանիսում ինչ-որ մեկին անվանում են թելուգու,
* Օ Մահիլա մունդուկու սագապո տելուգուu,
* Սամասյալու, սամսկարանալու տելուգու,
* Մահիդա աբհուդայամու,
* Տարատարալը փարաջայ գադհա թելուգուում,
* Անդհրապրադեշլո մահիդոդյամահ, մահիդա սանգհալու, 1860-1983, թելուգու,
* Կանայք և սոցիալական բարեփոխումները,
* Կանայք, ավանդույթներ և մշակույթ,
* Վիշնումախապուրանամ,
* Հնդիկ կանանց դիրքը,
* Մանավա Հաքկուլու - մահիլալա Հաքկուլու տելուգու,
* Կանայք փոփոխվող հասարակության մեջ․․․

## Ծանոթագրություններ

Կատեգորիա:Կին սոցիոլոգներ
Կատեգորիա:Հնդիկ կին գրողներ
Կատեգորիա:Հնդիկ հումանիստներ
Կատեգորիա:Հնդիկ ֆեմինիստ գրողներ
Կարմելա Արիաս ի Դիաս դե Ռաբագո

**Կարմելա Արիաս ի Դիաս դե Ռաբագո** (, ), իսպանացի կին բանկիր, որը 1971 թվականին դարձել է Իսպանիայում բանկի առաջին կին նախագահը․ այդ պաշտոնը նա զբաղեցրել է 30 տարի։ Նա նաև հայտնի է դարձել որպես Ֆենոսայի կոմսուհի։

## Կենսագրություն
Արիասը ծնվել է Իսպանիայի Գալիսիա մարզի Լա Կորունյա քաղաքում և համայնքում։ Նրա ծնողներն էին Կարմելա Դիաս դե Ռաբագո ի Ագիարը և Վիսենտե Արիաս դե լա Մասան, որը Կադիսի դատարաններում Իսպանիայի կառավարիչ Դոն Պեդրո դե Ագար ի Բուստիլյոյի թոռն էր։ Նա միջնակարգ կրթությունը ստացել է Բարսելոնայում։

Իսպանիայի քաղաքացիական պատերազմի (1936-1939) ավարտից հետո Արիասն ընդունվել է Բարսելոնայի ճարտարապետության դպրոց, սակայն նրա ուսումը կտրուկ ընդհատվել է, երբ նա հիվանդացել է թոքերի լուրջ հիվանդությամբ, որը տևել է մոտ 20 տարի։ Այն վերջապես բուժվել է 1953 թվականին՝ Շվեդիայի մայրաքաղաք Ստոկհոլմում կատարված վիրահատությունից հետո։
[մինի| ''Banco Pastor''-ի գլխավոր մասնաճյուղը [Վիգո|Վիգոյում, Գալիսիա, Իսպանիա]]
1966 թվականի դեկտեմբերին Արիասն ամուսնացել է Պեդրո Բարիե դե լա Մասա ի Պաստորի՝ Ֆենոսայի կոմսի և իր հոր առաջին զարմիկի հետ։ Ամուսնու մահից հետո՝ 1971 թվականին, Արիասը ժառանգել է Ֆենոսայի կոմսուհու տիտղոսը և ստանձնել *Banco Pastor*-ի (որի կենտրոնական գրասենյակը գտնվում էր Լա Կորունյայում), ինչպես նաև Պեդրո Բարիե դե լա Մասա հիմնադրամի նախագահությունները՝ երկու կազմակերպություններ, որոնց փոխնախագահն էր արդեն։ Նա երկու կազմակերպությունների նախագահ է եղել 30 տարի։

Արիասը ծառայել է նաև որպես *Unión Fenosa* էներգետիկ ընկերության պատվավոր նախագահ, իսկ 1992 թվականի հունվարին նա նշանակվել է ընկերության փոխնախագահ և պատվիրակների կոմիտեի անդամ։ Ընդամենը մեկ ամիս անց՝ փետրվարի 15-ին, նա ականատես է եղել Գալիսիայի Խունտայի և իր բանկի միջև համագործակցության պայմանագրի կնքմանը, որի արդյունքում խոշոր բիզնես նախագծերի խթանման նպատակով իր հայրենի Գալիսիա տարածաշրջանում ստեղծվել է զարգացման հիմնադրամ։

*Banco Pastor*-ի նախագահի պաշտոնից Արիասը հրաժարական է տվել 2001 թվականին՝ պատճառաբանելով իր տարիքը։ Նրան հաջորդել է եղբոր որդին, բայց Արիասը մնացել է բանկի տնօրեն և ստացել բանկի պատվավոր նախագահի կոչում։

Արիասը մահացել է 2009 թվականի հոկտեմբերի 27-ին Լա Կորունայում գտնվող իր տանը՝ 89 տարեկանում։ Նա երեխաներ չուներ։ Կտակում իր գրեթե ողջ անձնական կարողությունը, բացառությամբ իր ընտանիքի տների, նա փոխանցել է Պեդրո Բարիե դե լա Մասա հիմնադրամին։

## Ընտրյալ այլ պաշտոններ
* Խուանա դե Վեգա հոգաբարձուների խորհրդի կառավարման խորհրդի նախագահ
* Նախադպրոցական կրթության համաշխարհային կազմակերպության պատվավոր անդամ
* Կրթության թագավորական խորհրդի անդամ

## Ընտրյալ պարգևներ
Արիասը 1991 թվականին Լա Կորունյայի համալսարանի կողմից ստացել է պատվավոր դոկտորի կոչում։

* Գալիսիայի Խունտայի Կաստելաոյի մեդալ, 1989
* Կարմիր խաչի ոսկե կրծքանշան
* Տարվա գալիսիացի, 1996
* Գալիսիայի համալսարանի ոսկե մեդալ, 1982
* Սան Ֆերնանդոյի արվեստների թագավորական ակադեմիայի ոսկե մեդալ, 1989
* Բարեգործության քաղաքացիական կարգի մեծ խաչ
* Քաղցկեղի դեմ պայքարի իսպանական ասոցիացիայի ոսկե մեդալ
* Լա Կորունյայի առևտրի պալատի ոսկե մեդալ
* Ալբենիսի երաժշտական խմբի ոսկե կրծքանշան
* «Pro Ecclesia et Pontifice» խաչ

## Ծանոթագրություններ

Կատեգորիա:Իսպանացի գործարարներ
Բարոկկո նվագախումբ

**Բարոկկո նվագախումբ** (, ), խոսակցական տերմին, որը նկարագրում է 17-18-րդ դարերի անսամբլի և նվագախմբային արևմտաեվրոպական երաժշտության մեջ մասնագիտացած, ժամանակակից կամերային նվագախմբի մի տեսակ, որը կատարվում է «աուտենտիկ ձևով»։

1980-ականներից ի վեր «Բարոկկո նվագախումբ» արտահայտությունը օգտագործվում է գործիքային խմբերի անվանումներում, ինչպիսիք են՝ Բարոկկո նվագախումբ Ֆիլհարմոնիա (1981), Ֆրայբուրգի Բարոկկո նվագախումբ (առաջին հանրային ելույթը 1987 թվականին), Ամստերդամի Բարոկկո նվագախումբ և երգչախումբ (1992), Վենետիկի Բարոկկո նվագախումբ (1997), Բազելի La Cetra Barockorchester (1999) և շատ ուրիշներ։ 21-րդ դարի առաջին տասնամյակների ընթացքում այն սկսել է կիրառվել տիպաբանորեն՝ կամերային նվագախմբերի կամ ընդլայնված կազմի անսամբլների նկատմամբ, որտեղ երաժիշտները նվագում են այսպես կոչված «պատմական» գործիքներ (հիմնականում դրանց ժամանակակից վերակառուցումներ)՝ հաշվի առնելով աուտենտիկ կատարման ոճային սկզբունքներն ու տեխնիկան։

Խիստ իմաստով, «Բարոկկո նվագախումբ» տերմինը օգտագործվում է նվագախմբի պատմության վերաբերյալ որոշ ուսումնասիրություններում՝ բարոկկոյի դարաշրջանին բնորոշ ընդլայնված կազմի անսամբլը («նվագախումբ») բնութագրելու համար։

## Ծանոթագրություններ

## Գրականություն
* *Spitzer J., Zaslaw N.* The birth of the orchestra: history of an institution. Oxford: Oxford University Press, 2010.

Կատեգորիա:Նվագախմբեր
Կատեգորիա:Երաժշտական եզրույթներ
Բանկ միայն կանանց համար

**Միայն կանանց համար նախատեսված բանկ** (), ֆինանսական հաստատություն, որը սպասարկում է բացառապես կանանց։

## Զարգացում
2001 թվականին Դուբայի իսլամական բանկը բացել է միայն կանանց համար նախատեսված բանկի մասնաճյուղ։

Իրանը նման բանկ բացել է Մաշհադում 2010 թվականի հունիսի 7-ին։ Բանկի տնօրենը հայտարարել է. «Նպատակը սեռերի առանձնացումը չէ, այլ կանանց հանդեպ հարգանքը»։ Պետական սեփականություն հանդիսացող բանկը Բանկ Մելլին է։

Սաուդյան Արաբիայում բանկերի մեծամասնությունը հիմնական մասնաճյուղում ունի մի տեսակ մասնաճյուղ միայն կանանց համար։

2013 թվականին Հնդկաստանը բացել է հանրային հատվածի իր առաջին բանկը միայն կանանց համար՝ Մումբայում, որի նպատակն էր Հնդկաստանում տնտեսապես հզորացնել միլիոնավոր կանանց։

## Տես նաև
* Կանանց իրավունքներ

## Ծանոթագրություններ

## Արտաքին հղումներ
* Իրանում բացվել է միայն կանանց համար նախատեսված առաջին բանկը՝ IRNA

Կատեգորիա:Բանկային գործ
Կատեգորիա:Բանկեր
Կատեգորիա:Իսլամ
Քրիստին Էռնստ

**Քրիստին Էռնստ** (, ), ամերիկացի նախկին թիավար։ 1986 թվականին եղել է Աշխարհի թիվարության առաջնությունում և նվաճել է ոսկի կանանց թեթև քաշային կրկնակի մրցաշարում։ Նա 1976 թվականին Եյլի համալսարանում բողոքի ցույց անցկացրեց կանանց անձնակազմին տրամադրվող անբավարար շինությունների վերաբերյալ։ Դա առաջին նման մարտահրավերն էր IX տիտղոսի ներքո։

## Վաղ կյանք
Էռնստը ծնվել է Մասաչուսեթս նահանգի Քեմբրիջ քաղաքում։ Երբ նա փոքր էր, նրա ընտանիքը տեղափոխվեց Մասաչուսեթս նահանգի Սքիտուատե քաղաք։ Նա զբաղվում էր մարմնամարզությամբ և մարտահրավեր էր նետում, ծեծում էր իր ավագ դպրոցի տղաներին։

Սովորել է Եյլի համալսարանում, 1976 թվականին ստացել է բակալավրի աստիճան։

## Թիավարում
Էռնստը սկսեց թիավարել քոլեջի երկրորդ կուրսում, իսկ ավարտական դասարանում դարձել է կանանց թիավարության թիմի ավագը։ Այնուամենայնիվ, կանանց թիմը չուներ ազատ հանդերձարան, ուստի մարզվելուց հետո նրանք ստիպված էին սպասել ավտոբուսում՝ նախքան համալսարան վերադառնալը, մինչ տղամարդիկ ցնցուղ էին ընդունում։

Էռնստը գլխավորել է կանանց և տղամարդկանց թիմերի պայմանների անհամապատասխանության հետ բողոքի ակցիան։ 1976-ի սկզբին Եյլի կանանց թիմի տասնինը անդամները իրենց մարմինների վրա գրեցին «Title IX», մտան սպորտային տնօրեն Ջոնի Բարնետի գրասենյակ և մերկացան, իսկ հետո Էռնստը կարդաց հայտարարություն այն մասին, թե ինչպես են իրենց վերաբերվում, որը սկսվեց հետևյալ բառերով․ «Սրանք այն մարմիններն են, որոնք օգտագործում է Եյլի համալսարանը»։ Բողոքի ակցիան նշանավորվել է ամբողջ աշխարհի թերթերով, այդ թվում ՝ New York Times-ով։ 1977 թվականին Եյլի նավակատանն ավելացվել է կանանց հանդերձարան։

Քոլեջն ավարտելուց հետո նա աշխատել է որպես Եյլի ակադեմիական թիավարության մարզչի օգնական և իր ուշադրությունը կենտրոնացրել է երկու թիավարության վրա։SՆա 1976 թվականի ամառային Օլիմպիական խաղերում ԱՄՆ-ի օլիմպիական հավաքականի կրկնօրինակն էր, երբ առաջին անգամ հնարավորություն ստեղծվեց մասնակցելու կանանց ակադեմիական թիավարությանը։ 1984 թվականին որպես կրկնակի դերակատար մասնակցել է ամառային Օլիմպիական խաղերին։ 1986 թվականին մրցելով Քերի Բեթ Սենդսի հետ նա նվաճեց թեթև քաշային կարգում երկամարտի աշխարհի առաջնությունը և առաջին անգամ այդ մրցաշարում Միացյալ Նահանգները ոսկե մեդալ նվաճեց։ 1988 թվականին Էռնստը,Հարավային Կորեայում քաղաքական իրավիճակի հետ անհամաձայնության պատճառով, հրաժարվեց մասնակցել 1988 թվականի ամառային Օլիմպիական խաղերին։

## Հետագա տարիներ
1980 թվականին Էռնստը դարձավ առաջին կինը, որը միացավ սանտեխնիկական միությանը Նյու Հեյվենում։ 1982 թվականի դրությամբ նա Հարավային Կոնեկտիկուտի չորս կին սանտեխնիկներից մեկն էր։ 2012 թվականի դրությամբ նա պատկանում է Մասաչուսեթսի Ռոսլինդեյլ քաղաքում գտնվող Pipelines սանտեխնիկական ընկերությանը։

1999 թվականին Մերի Մացիոն նկարահանել է վավերագրական ֆիլմ, որը կոչվում էր «հերոսը Դեյզիի համար» և պատմում էռնստի, թիավարման կարիերայի և 1976 թվականին Եյլի բողոքի ցույցում նրա դերի մասին։

2012 թվականին Եյլի համալսարանում բողոքի ակցիա կազմակերպելու գործում ունեցած դերի համար Էռնստը արժանացել է «ավանդույթ» մրցանակին Նոր Անգլիայի սպորտի թանգարանում։

## Ծանոթագրություններ

## Գրականություն
* 

Կատեգորիա:20-րդ դարի ամերիկացի կանայք
Կատեգորիա:21-րդ դարի ամերիկացի կանայք
Կատեգորիա:Ամերիկացի մարզուհիներ
Կատեգորիա:Կանանց իրավունքների իրավապաշտպաններ
Վերարտադրողական իրավունքներ

**Վերարտադրողական իրավունքներ**, վերարտադրողականության և սեռական առողջության հետ կապված օրինական իրավունքների և ազատությունների մի մասն են, որոնք տարբեր կերպ են հասկացվում և տարբեր կերպ են ամրագրված աշխարհի տարբեր երկրներում։

Վերարտադրողական իրավունքները կարող են ներառել ստորև նշվածներից մի քանիսը կամ բոլորը. օրինական և անվտանգ աբորտի իրավունք, ծնելիության վերահսկման իրավունք, որակյալ վերարտադրողական առողջության խնամք ստանալու իրավունք և կրթության և տեղեկատվության հասանելիության իրավունք՝ տեղեկացված և ազատ վերարտադրողական ընտրությունները հնարավորություն տալու համար։ Վերարտադրողական իրավունքները կարող են ներառել նաև հակաբեղմնավորման և սեռական ճանապարհով փոխանցվող հիվանդությունների մասին կրթության իրավունքը, ինչպես նաև հարկադիր ստերիլիզացումից, աբորտից և հակաբեղմնավորիչից ազատվելը, ինչպես նաև պաշտպանությունը սեռի վրա հիմնված պրակտիկաներից, ինչպիսիք են կանանց սեռական օրգանների խեղումը և տղամարդկանց սեռական օրգանների խեղումը։

Վերարտադրողական իրավունքների հիմնախնդիրը որպես մարդու իրավունքների տեսակ սկսեց մշակվել 1968 թվականին ՄԱԿ-ի Մարդու իրավունքների միջազգային կոնֆերանսում Կոնֆերանսի արդյունքներից մեկը ոչ պարտադիր հռչակագիրն էր, ըստ որի ծնողներն իրավունք ունեն ընտրելու, թե քանի երեխա են ուզում ունենալ ևինչ հաճախականությամբ։։

## Քննադատություն
Հղիության արհեստական ընդհատման օրինականացված ընդդիմախոսները «վերարտադրողական իրավունքներ» տերմինը համարում են էվֆեմիզմ՝ հօգուտ աբորտի հույզերը ցրելու համար։ Կյանքի ազգային իրավունք կազմակերպությունն անվանել է «վերարտադրողական իրավունքներ» հորինված տերմին, որը ծածկագրում է «աբորտի իրավունք» հասկացությունը։

## Ծանոթագրություններ

## Արտաքին հղումներ
* Библиотека репродуктивного здоровья на сайте ВОЗ

Կատեգորիա:Հղիություն
Կատեգորիա:Սեռական առողջություն
Կատեգորիա:Վիժեցում
Գյուղաբնակ կանանց միջազգային օր

**Գյուղաբնակ կանանց միջազգային օրն** ընդունվել է ՄԱԿ-ի գլխավոր ասամբլեայի կողմից և նշվում է ամեն տարի հոկտեմբերի 15-ին՝ նպատակ ունենալով կարևորել գյուղական տարածքներում կանանց դերը։

## Պատմություն
Գյուղաբնակ կանանց առաջին միջազգային օրը նշվել է 1995 թվականի հոկտեմբերի 15-ին և այն խրախուսվել և կազմակերպվել է Կանանց համաշխարհային գագաթնաժողովի հիմնադրամի կողմից։ Տասը տարի անց, ՄԱԿ-ի գլխավոր ասամբլեան պաշտոնապես ընդունեց ամսաթիվը՝ 2007 թվականի դեկտեմբերի 18-ին 62/136 բանաձեւի ստորագրմամբ։

## Գյուղաբնակ կանայք
Գյուղաբնակ են համարվում այն կանայք, ովքեր ապրում և աշխատում են գյուղական տարածքում։ Նրանցից շատերն իրենց ապրուստի համար կախված են բնական ռեսուրսներից և գյուղատնտեսությունից և հաճախ հանդիսանում են ֆերմերներ, ձեռնարկատերեր կամ գյուղատնտեսական ֆորմալ կամ ոչ ֆորմալ աշխատողներ։

Չնայած նրան, որ կանայք կազմում են աշխարհի բնակչության 25%-ը և գյուղատնտեսության աշխատուժի 43%-ը, հողատերերի միայն 20%-ն են կանայք։ Կանայք ավելի շատ խոչընդոտների են հանդիպում, քան տղամարդիկ ֆինանսական ծառայություններից, սոցիալական պաշտպանությունից և արհմիություններից օգտվելու հարցերում, իսկ նրանց աշխատավարձերը միջինը 40%-ով ցածր են տղամարդկանցից։

Նրանցից շատերն ապրում են այնպիսի շրջաններում, որտեղ առողջապահական ծառայությունների, ջրի և կրթության հասանելիությունը սակավ է, և թեև նրանք կարևոր դեր են խաղում իրենց համայնքներում, նրանք ենթարկվում են օրենքներին և սոցիալական նորմերին, որոնք խտրականություն են դրսևորում իրենց նկատմամբ և էապես նվազեցնում են նրանց մասնակցությունը որոշումների կայացման գործընթացներում։

Նրանց կատարած խնդիրներից են գյուղատնտեսական մթերքների արտադրությունը, վերամշակումը և իրացումը։ Բացի այդ, նրանք տնային գործեր են անում, հոգում ընտանիքի և համայնքի մասին՝ առանց որևէ վարձատրության։

## Նպատակներ
Առաջին անգամ նշվել է 2008 թվականին, ՄԱԿ-ի կողմից պաշտոնական ճանաչումից հետո։ Այն խթանում և ճանաչում է գյուղաբնակ կանանց դերը պարենային ապահովության և գյուղական աղքատության վերացման գործում և, հետևաբար, էական նշանակություն ունի՝ սահմանված կայուն զարգացման նպատակներին հասնելու համար։

Միևնույն ժամանակ, այն ձգտում է բարձրացնել իրազեկությունը և զգոնացնել համայնքին իրենց իրավիճակի և նրանց հանդիպած դժվարությունների մասին։

## Ծանոթագրություններ

## Արտաքին հղումներ
* UN - International Day of Rural Women
* International Day of Rural Women (2020)

Կատեգորիա:Կանանց իրավունքներ
Կատեգորիա:ՄԱԿ-ի միջազգային օրեր
Կատեգորիա:Միջազգային օրեր
Կատեգորիա:Տոներ
Կատեգորիա:Ֆեմինիզմ
Ֆատիմա դը Մադրիդ

**Ֆատիմա դը Մադրիդ** () արաբ աստղագետ և մաթեմատիկոս։ Ենթադրաբար, աստղագետ Մասլամա ալ-Մաջրիթիի դուստրն էր, ում հետ աշխատել է մի քանի աստղագիտական ​​և մաթեմատիկական տրակտատների ստեղծմանը, ներառյալ Մուհամմադ իբն Մուսա ալ-Խվարիզմի աստղագիտական ​​աղյուսակների։ Նրա մասին ամենավաղ հայտնի պատմությունը Իսպանական հանրագիտարանը Կալպայումի 1924 թվականի հրատարակությունն է, և պատմաբանները կասկածի տակ են դնում Ֆատիմայի գոյությունը։

## Ենթադրյալ կարիերա
Ասում են, որ Ֆատիմա դը Մադրիդն ապրել է Կորդովայում՝ Կորդովայի խալիֆայության ներքո, 10-րդ դարի վերջին և 11-րդ դարի սկզբին։ Հայտնի իսլամ աստղագետ և գիտնական Մասլամա ալ-Մաջրիթիի դուստրն էր։

Ամենահայտնի ենթադրյալ աշխատանքը, որը հայտնի է որպես «Ուղղումներ Ֆատիմայից», աստղագիտական ​​և մաթեմատիկական տրակտատների շարք են, թեև դրանց ոչ մի օրինակ երբեք չի գտնվել։ Նաև ենթադրաբար հոր հետ համահեղինակել է «Աստրոլաբի մասին տրակտատ», որը պարունակում է տեղեկություններ, թե ինչպես օգտագործել աստղերը։ Այսօր էլ ձեռագիրը իբր պահպանվում է Էլ Էսկորիալ վանքի գրադարանում։

Ենթադրաբար, Ֆատիման օգնել է իր հորը խմբագրել և հարմարեցնել ալ-Խվարեզմիի աստղագիտական ​​աղյուսակները՝ փոխարինելով իր մոդելներում օգտագործված պարսկական արևային օրացույցը իսլամական լուսնային օրացույցով։ Ենթադրաբար նրանք ուղղել են աղյուսակները՝ հաշվի առնելով Կորդովայի աշխարհագրական դիրքը, ինչպես նաև դրա միջով անցնող միջօրեականը։ Հոր հետ նա նաև ենթադրաբար թարգմանել է պարսկերենի համարակալումը արաբական տարիների և որոշել մոլորակների դիրքերը Հիջրայի օրը։ Ֆատիման նաև ենթադրաբար օգնեց իր հորը ուղղել Պտղոմեոսի Ալմագեստը, որը սխալներ էր պարունակում խավարումների հաշվարկներում։

Բացի այդ, Ֆաթիման ենթադրաբար գրել է մի քանի զիջես՝ իսլամական աստղագիտական ​​տրակտատների տեսակ։ Սրանք ընդգրկում էին թեմաներ, ինչպիսիք են օրացույցները, մոլորակների էֆեմերիդները, Արևը և Լուսինը, ինչպես նաև արևի և լուսնի խավարումները։

Ֆաթիման, աստղագիտության վերաբերյալ իր աշխատանքից բացի, կարող էր խոսել, կարդալ և գրել արաբերեն, իսպաներեն, եբրայերեն, հունարեն և լատիներեն։

## Պատմականություն
Արդյոք Ֆատիմա դը Մադրիդը իրականում գոյություն է ունեցել, վիճելի է։ Նրա գոյության մասին ամենավաղ հիշատակումը 1924 թվականի Enciclopedia Espasa-Calpe-ի հրատարակությունն է։ Ինչպես բացատրում է մաթեմատիկայի պատմաբան Անխել Ռեկուենա Ֆրեյլը․
Արաբագետ, պատմաբան և Ալ-Անդալուսի կենսագիր Մանուելա Մարինը նույնպես կարծում է, որ Ֆատիման պատմական գյուտ է Էսպասա-Կալպից։ Մարինը Ֆատիմայի մասին շարունակվող քննարկումները, ինչպիսին է համացանցում և 2009 թվականի «Աստղագետները, ովքեր պատմություն են կերտել» օրացույցում Ֆատիմայի ընդգրկումը, վերագրում է Espasa-Calpe-ի բովանդակության ոչ քննադատական ​​կրկնություն։

## Ծանոթագրություններ

Կատեգորիա:10-րդ դարի մաթեմատիկոսներ
Կատեգորիա:11-րդ դարի ծնունդներ
Կատեգորիա:11-րդ դարի մաթեմատիկոսներ
Կատեգորիա:Արաբ կանայք
Կատեգորիա:Իսպանացի կին գիտնականներ
Կատեգորիա:Կին աստղագետներ
Կատեգորիա:Կին մաթեմատիկոսներ
Մարիա Անտոնիետա Ալվա

**Մարիա Անտոնիետա Ալվա** (, ), պերուացի պետական գործիչ, տնտեսագետ և Պերուի էկոնոմիկայի և ֆինանսների նախարար 2019 թվականի հոկտեմբերի 3-ից մինչև 2020 թվականի նոյեմբերի 9-ը։

## Կենսագրություն
Մարիան ծնվել է Լիմայում, ինժեներ Խորխե Էլիաս Ալվա Հուրտադոյի, ով ներկայիս ռեկտոր է, և Մարիա Անտոնիետա Լուպերդի Բրիտոյի ընտանիքում։ Սովորել է  կաթոլիկ քոլեջում։   Նա ընդունվել է Լիմայի Խաղաղօվկիանոսյան համալսարան, որտեղ եղել է ուսանողական կենտրոնի նախագահ։  2008 թվականին ավարտել է տնտեսագիտության բակալավրի աստիճանը։ Այնուհետև ստացել է պետական կառավարման մագիստրոսի կոչում կառավարման դպրոցի կողմից։

## Կարիերա
Նա նաև որպես դասախոս է աշխատում Սան Մարկոսի համալսարանի Վարչական գիտությունների ֆակուլտետում։

### Պերուի էկոնոմիկայի և ֆինանսների նախարարություն
Նախագահ Մարտին Վիզկարայի կողմից Հանրապետական Կոնգրեսի լուծարումից հետո Վիսենտե Սեբալյոսն ընտրվել է Նախարարների խորհրդի անդամ 2019 թվականի հոկտեմբերի 3-ին։

2020 թվականի փետրվարին պետական նավթային ընկերության՝ Petroperu- ի նախագահը հրաժարական տվեց այն բանից հետո, երբ հրապարակվեց բացահայտումներով լի հեռախոսազրույցի աուդիո ձայնագրությունը՝ Ալվային պոռնիկ անվանելով՝ 1,5 միլիարդ դոլար ֆինանսավորում չթույլատրելու համար։ Մի քանի օր անց համալսարանի մի խումբ ուսանողներ 18 պաստառներ են կախել ճանապարհային կամուրջների վրա՝ ի պաշտպանություն Ալվայի դիրքորոշման։

## Ծանոթագրություններ

## Հղումներ
* 

Կատեգորիա:Պերուացի տնտեսագետներ
Կրծքով կերակրելու համաշխարհային շաբաթ

**Կրծքով կերակրելու համաշխարհային շաբաթը (ԿԿՀՇ)** ամենամյա տոնակատարություն է, որն անցկացվում էօգոստոսի 1-ից 7-ը ավելի քան 120 երկրներում։ Համաձայն ԿԿՀՇ-ի կայքի օգոստոսի 26-ի տվյալների՝ 2010 թվական, կրծքով կերակրելու համաշխարհային շաբաթվա համար աշխարհի ավելի քան 79 երկրների կողմից անցկացվել են 540 միջոցառումներ՝ 488 կազմակերպություններով և 406620 մասնակիցներով։

Կրծքով կերակրելու գործողությունների համաշխարհային դաշինքի (ԿԿԳՀԴ), Առողջապահության համաշխարհային կազմակերպության (ԱՀԿ) և ՅՈՒՆԻՍԵՖ-ի կողմից 1991 թվականին կազմակերպված ԿԿՀՇ-ն նպատակ է հետապնդել խթանել բացառապես կրծքով կերակրումը կյանքի առաջին վեց ամիսների ընթացքում, որը ունի բազմաթիվ դրական կողմեր երեխայի համար՝ ապահովելով կարևոր սննդանյութերով՝ խթանելով աճն ու զարգացումը, պաշտպանելով մահացու հիվանդություններից, ինչպիսիք են թոքաբորբը:

## Պատմություն
ԿԿՇՀ-ն առաջին անգամ նշվել է 1992 թվականին ԿԿԳՀԴ-ի կողմից և այժմ նշվում է ավելի քան 120 երկրներում ՅՈՒՆԻՍԵՖ-ի, ԱՀԿ-ի և նրանց գործընկերների կողմից՝ ներառյալ անհատներ, կազմակերպություններ և կառավարություններ: ԿԿԳՀԴ-ն ինքնին ստեղծվել է 1991 թվականի փետրվարի 14-ին՝ նպատակ ունենալով վերականգնել կրծքով կերակրելու համաշխարհային մշակույթը և աջակցել կրծքով կերակրելուը ամենուր:

ԱՀԿ-ն և Մանկաբուժության ամերիկյան ակադեմիան (ՄԱԱ) ընդգծում են կրծքով կերակրելու արժեքը ինչպես մայրերի, այնպես էլ երեխաների համար։ Երկուսն էլ խորհուրդ են տալիս բացառապես կրծքով կերակրել կյանքի առաջին վեց ամիսներին, այնուհետև լրացուցիչ կրծքով կերակրել առնվազն մեկ տարի և մինչև երկու տարի կամ ավելի:

## Տես նաև
* Կրծքով կերակրելու գործողությունների համաշխարհային դաշինքի (ԿԿԳՀԴ)
* ՅՈՒՆԻՍԵՖ
* Առողջապահության համաշխարհային կազմակերպության (ԱՀԿ)

## Ծանոթագրություններ

## Արտաքին հղումներ
* 

Կատեգորիա:Ամենամյա իրադարձություններ
Կատեգորիա:Առողջապահության համաշխարհային կազմակերպություն
Կատեգորիա:Օգոստոսի տոներ